C 100/1

STALIŠČE SVETA (EU) št. 4/2014 V PRVI OBRAVNAVI

z namenom sprejetja uredbe Evropskega parlamenta in Sveta o spremembi Uredbe Sveta (ES) št. 812/2004 o podrobnih pravilih v zvezi z naključnimi ulovi kitov in delfinov pri ribolovu

Sprejeto v Svetu dne 3. marca 2014

2014/C 100/01

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o delovanju Evropske unije in zlasti člena 43(2) Pogodbe,

ob upoštevanju predloga Evropske komisije,

po posredovanju osnutka zakonodajnega akta nacionalnim parlamentom,

ob upoštevanju mnenja Evropskega ekonomsko-socialnega odbora (1),

v skladu z rednim zakonodajnim postopkom (2),

ob upoštevanju naslednjega:

Uredba Sveta (ES) št. 812/2004 (3) Komisiji podeljuje pooblastila za izvajanje nekaterih določb navedene uredbe. Po začetku veljavnosti Lizbonske pogodbe je primerno navedena pooblastila, uskladiti s členoma 290 in 291 Pogodbe o delovanju Evropske unije (PDEU).

Za zagotovitev učinkovite prilagoditve nekaterih določb Uredbe (ES) št. 812/2004 tehničnemu in znanstvenemu napredku, bi bilo treba na Komisijo prenesti pooblastilo za sprejemanje aktov v skladu s členom 290 PDEU v zvezi s tehničnimi specifikacijami in pogoji glede parametrov signala inprenosa pri uporabi akustičnih odvračalnih naprav. Zlasti je pomembno, da Komisija pri svojem pripravljalnem delu opravi ustrezna posvetovanja, vključno na ravni strokovnjakov. Komisija bi morala pri pripravi in oblikovanju delegiranih aktov zagotoviti, da so ustrezni dokumenti predloženi Evropskemu parlamentu in Svetu istočasno, pravočasno in na ustrezen način.

Za zagotovitev enotnih pogojev izvajanja določb Uredbe (ES) št. 812/2004, ki določajo pravila o postopku in obliki poročanja držav članic, bi bilo treba na Komisijo prenesti izvedbena pooblastila. Ta pooblastila bi bilo treba izvajati v skladu z Uredbo (EU) št. 182/2011 Evropskega parlamenta in Sveta (4) .

Ob upoštevanju zahteve, da morajo države članice sprejeti potrebne ukrepe za vzpostavitev sistema dosledne zaščite kitov in delfinov v skladu z Uredbo (ES) št. 812/2004, ter glede na pomanjkljivosti navedene uredbe, na katere je opozorila Komisija, bi bilo treba ustreznost in učinkovitost določb navedene uredbe za zaščito kitov in delfinov pregledati do 31. decembra 2015. Na podlagi tega pregleda bi morala Komisija, če je ustrezno, Evropskemu parlamentu in Svetu predložila kroven zakonodajni predlog za zagotovitev učinkovite zaščite kitov in delfinov, tudi prek procesa regionalizacije.

SPREJELA NASLEDNJO UREDBO:

Člen 1

Uredba (ES) št. 812/2004 se spremeni:

„1. Akustične odvračalne naprave, ki se uporabljajo pri izvajanju člena 2(1), izpolnjujejo tehnične specifikacije in pogoje uporabe, ki so opredeljeni v Prilogi II. Da bi zagotovili, da Priloga II še naprej odraža stanje na področju tehničnega in znanstvenega napredka, bi bilo treba na Komisijo prenesti pooblastilo za sprejetje delegiranih aktov v skladu s členom 8a za posodobitev parametrov signala in ustreznih parametrov prenosa v Prilogi. Pri sprejemanju teh delegiranih aktov Komisija zagotovi dovolj časa za izvedbo takih prilagoditev.“;

„3. Komisija do 31. decembra 2015 opravi pregled učinkovitosti ukrepov iz te uredbe ter po potrebi Evropskemu parlamentu in Svetu predloži kroven zakonodajni predlog za zagotovitev učinkovite zaščite kitov in delfinov.“;

Komisija lahko sprejme izvedene akte za določitev podrobnih pravil o postopku in o obliki poročanja iz člena 6. Ti izvedbeni akti se sprejmejo v skladu s postopkom pregleda iz člena 8b(2).“;

1. Komisiji pomaga Odbor za ribištvo in ribogojstvo, ustanovljen s členom 47 Uredbe (EU) št. 1380/2013 Evropskega parlamenta in Sveta (6) . Ta odbor je odbor v smislu Uredbe (EU) št. 182/2011 Evropskega parlamenta in Sveta (7) .

5. Delegirani akt, sprejet v skladu s členom 3(1) začne veljati le, če niti Evropski parlament niti Svet ne nasprotuje delegiranemu aktu v roku dveh mesecev od uradnega obvestila Evropskemu parlamentu in Svetu o tem aktu ali če sta pred iztekom tega roka tako Evropski parlament kot Svet obvestila Komisijo, da mu ne bosta nasprotovala. Ta rok se na pobudo Evropskega parlamenta ali Sveta podaljša za dva meseca.

4. Takoj ko Komisija sprejme delegirani akt, o tem istočasno uradno obvesti Evropski parlament in Svet.

2. Pooblastilo za sprejemanje delegiranih aktov iz člena 3(1) se prenese na Komisijo za obdobje štirih let od … (5) . Komisija pripravi poročilo o prenesenem pooblastilu najpozneje devet mesecev pred koncem štiriletnega obdobja. Prenos pooblastila se samodejno podaljša za enako obdobje, razen če Evropski parlament ali Svet ne nasprotuje temu podaljšanju najpozneje tri mesece pred koncem vsakega obdobja.

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

(1) UL C 11, 15.1.2013, str. 85.

(2) Stališče Evropskega parlamenta z dne 16. aprila 2013 in Stališče Sveta v prvi obravnavi z dne 3. marca 2014. Stališče Evropskega parlamenta z dne ….

(3) Uredba Sveta (ES) št. 812/2004 z dne 26. aprila 2004 o podrobnih pravilih v zvezi naključnimi ulova kitov in delfinov pri ribolovu in o spremembi Uredbe (ES) št. 88/98 (UL L 150, 30.4.2004, str. 12).

(4) Uredba (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (UL L 55, 28.2.2011, str. 13).

(5) Datum začetka veljavnosti te uredbe o spremembi.

(6) Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).

(7) Uredba (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (UL L 55, 28.2.2011, str. 13).“

UTEMELJITEV SVETA

I. UVOD

Komisija je 8. avgusta 2012 Svetu poslala predlog uredbe Evropskega parlamenta in Sveta o spremembi Uredbe Sveta (ES) št. 812/2004 o podrobnih pravilih v zvezi z naključnimi ulovi kitov in delfinov pri ribolovu in o spremembi Uredbe (ES) št. 88/98.

Evropski parlament je stališče v prvi obravnavi sprejel 16. aprila 2013.

Nato so se začela pogajanja med Evropskim parlamentom, Svetom in Komisijo, da bi dosegli dogovor o predlogu. Dogovor je bil dosežen v trialogu 30. januarja 2014. Delovna skupina za notranjo in zunanjo ribiško politiko je dogovor potrdila 6. februarja 2014, Odbor Evropskega parlamenta za ribištvo pa 11. februarja 2014.

Predsednik Odbora Evropskega parlamenta za ribištvo je 11. februarja 2014 poslal pismo predsedniku Odbora stalnih predstavnikov (1. del), v katerem je napovedal, da bo, če bo Svet Parlamentu uradno poslal stališče v prvi obravnavi, kot je bilo priloženo zadevnemu pismu, in potem ko bodo stališče pregledali pravniki lingvisti obeh institucij, na plenarnem zasedanju Parlamenta priporočil, da bi bilo treba v drugi obravnavi Parlamenta sprejeti stališče Sveta v prvi obravnavi brez sprememb.

Stališče Sveta v prvi obravnavi je dejansko skladno z navedenim besedilom, kot je bilo spremenjeno po poznejši pravni in jezikovni reviziji.

Svet je pri svojem delu ustrezno upošteval mnenje Evropskega ekonomsko-socialnega odbora z dne 14. novembra 2012 (1).

II. CILJ

Namen predloga je uskladitev Uredbe Sveta (ES) št. 812/2004 z določbami Pogodbe o delovanju Evropske unije (v nadaljnjem besedilu: Pogodba), ki ločuje med pooblastili, podeljenimi Komisiji za sprejemanje nezakonodajnih aktov, ki se splošno uporabljajo in dopolnjujejo ali spreminjajo nekatere nebistvene elemente zakonodajnega akta, kot je določeno v členu 290(1) Pogodbe (delegirani akti), in pooblastili, podeljenimi Komisiji za sprejemanje enotnih pogojev za izvajanje pravno zavezujočih aktov Unije, kot je določeno v členu 291(2) PDEU (izvedbeni akti).

V njem so bila pooblastila, ki jih Svet sedaj prenaša na Komisijo na podlagi Uredbe Sveta (ES) št. 812/2004, prerazvrščena v ukrepe delegirane narave in ukrepe izvedbene narave:

— Komisija je predlagala, da bi morala biti pooblaščena za sprejemanje delegiranih aktov, da bi lahko prilagodila pogoje in tehnične specifikacije za uporabo akustičnih odvračalnih naprav;

— predlagala je, da bi morala biti pooblaščena za sprejemanje izvedbenih aktov v zvezi s postopkom in obliko obveznosti držav članic glede poročanja.

III. ANALIZA STALIŠČA SVETA V PRVI OBRAVNAVI

A) Splošne ugotovitve

Evropski parlament in Svet sta se pogajala na podlagi predloga Komisije, pri čemer sta sozakonodajalca dosegla dogovor, ki ga mora Svet upoštevati v svojem stališču v prvi obravnavi. V besedilu stališča Sveta je v celoti upoštevan kompromis, ki sta ga dosegla sozakonodajalca in je bil priložen pismu Parlamenta z dne 11. februarja 2014 ter pozneje popravljen po pravnem in jezikovnem pregledu.

B) Ključna vprašanja

Kompromis, upoštevan v stališču Sveta v prvi obravnavi, se nanaša na naslednje ključne elemente:

a) Pogoji za prenos pooblastil na Komisijo

Evropski parlament se je strinjal s predlogom Sveta, da se omejita obseg in trajanje pooblastil, prenesenih na Komisijo:

— obseg prenesenih pooblastil bi moral biti omejen na posodabljanje parametrov signala in ustrezne parametre prenosa pri uporabi akustičnih odvračalnih naprav zaradi tehničnega in znanstvenega napredka;

— trajanje prenesenih pooblastil bi bilo treba omejiti na štiri leta in bi lahko bilo samodejno podaljšano za enako obdobje.

b) Pregled

Svet je sprejel predlog Evropskega parlamenta, da bi Evropska komisija pred koncem leta 2015 pregledala ustreznost in učinkovitost Uredbe Sveta (ES) 812/2004. Komisija bi morala tako po potrebi razmisliti, ali naj Evropskemu parlamentu in Svetu predloži kroven zakonodajni predlog za zagotovitev učinkovitega varstva kitov in delfinov, tudi prek procesa regionalizacije.

IV. ZAKLJUČEK

V stališču Sveta v prvi obravnavi je v celoti upoštevan kompromis, ki sta ga v pogajanjih dosegla Svet in Evropski parlament ob pomoči Komisije.

(1) UL C 11, 15.1.2013, str. 85.